Міністр культуры Юрый Бондар зачытаў юбілейнае віншаванне ад Прэзідэнта Рэспублікі Беларусь Аляксандра Лукашэнкі. Пранікнёнасць і жартоўнасць спалучыў у сваёй прамове паэт Мікола Маляўка – земляк Якуба Коласа. Шчырыя апладысменты суправаджалі выступленне малодшага сына Народнага Песняра – 92-гадовы Міхась Канстанцінавіч Міцкевіч чытаў вершы бацькі і дзяліўся ўспамінамі аб ім. Асаблівае ўражанне пакінулі словы першага намесніка старшыні Саюза пісьменнікаў Беларусі Алены Стэльмах – гэта было яскравае сведчанне таго, што сучасная літаратура багатая на творчых нашчадкаў нацыянальнага класіка. Цудоўныя спевакі і музыканты рознымі відамі мастацтва ўшаноўвалі юбіляра. Артысты ўвасаблялі на сцэне ўспаміны з дзённікаў Якуба Коласа. Гучаў і тэкст яго ліста, накіраванага былым вучням у Пінкавічы.